
**STRUKOVNA ŠKOLA VICE VLATKOVIĆA**

**PRAVILNIK O POSTUPKU UNUTARNJEG PRIJAVLJIVANJA NEPRAVILNOSTI I IMENOVANJU POVJERLJIVE OSOBE**



**Zadar, 21. prosinac 2019. godine**

Sukladno članku 18. Zakona o zaštiti prijavitelja nepravilnosti (NN 17/19) i članku 72. Statuta Strukovne škole Vice Vlatkovića Školski odbor na sjednici održanoj dana 13.prosinca 2019. godine, donosi

**PRAVILNIK O POSTUPKU UNUTARNJEG PRIJAVLJIVANJA**

**NEPRAVILNOSTI I IMENOVANJU POVJERLJIVE OSOBE**

**I. OPĆE ODREDBE**

**Članak 1.**

Ovim Pravilnikom o postupku unutarnjeg prijavljivanja nepravilnosti i imenovanju povjerljive osobe (u daljnjem tekstu: Pravilnik ) pobliže se uređuje:

1. postupak unutarnjeg prijavljivanja nepravilnosti u ustanovi

2. imenovanje povjerljive osobe i zamjenika ustanove za zaprimanje prijava nepravilnosti i vođenje postupka u vezi s prijavom nepravilnosti

3. zaštita prijavitelja nepravilnosti i čuvanje podataka zaprimljenih u prijavi nepravilnosti od neovlaštenog otkrivanja.

**Članak 2.**

Nepravilnosti su kršenja zakona i drugih propisa te nesavjesno upravljanje javnim dobrima, javnim sredstvima i sredstvima Europske unije koje predstavljaju ugrožavanje javnog interesa, a koja su povezana s obavljanjem poslova kod ustanove.

Prijavitelj nepravilnosti je fizička osoba koja prijavljuje nepravilnosti koje su povezane s obavljanjem poslova kod ustanove(u daljnjem tekstu: Prijavitelj).

Povjerljiva osoba je zaposlenik ustanove imenovan za zaprimanje prijava nepravilnosti i vođenje postupka u vezi s prijavom nepravilnosti.

Unutarnje prijavljivanje nepravilnosti je otkrivanje nepravilnosti ustanove.

Nadležno tijelo za vanjsko prijavljivanje nepravilnosti je pučki pravobranitelj.

**Članak 3.**

Izrazi koji se u ovom Pravilniku koriste, a koji imaju rodno značenje, bez obzira na to jesu li korišteni u muškom ili ženskom rodu, obuhvaćaju na jednak način muški i ženski rod.

**II. POSTUPAK UNUTARNJEG PRIJAVLJIVANJA NEPRAVILNOSTI**

**Članak 4.**

Postupak unutarnjeg prijavljivanja nepravilnosti započinje dostavljanjem prijave povjerljivoj osobi.

Prijava nepravilnosti sadrži podatke o Prijavitelju, naziv ustanove podatke o osobi i/ili osobama na koje se prijava odnos, datum prijave i opis nepravilnosti koja se prijavljuje.

Prijava se podnosi neposredno u pisanom obliku, a istu je moguće poslati poštom, dostaviti u elektroničkom obliku ili usmeno izjaviti na zapisnik.

**Članak 5.**

Po zaprimanju prijave povjerljiva osoba će:

- zaprimiti prijavu nepravilnosti

- ispitati prijavu nepravilnosti najkasnije u roku od 60 (šezdeset) dana od dana zaprimanja prijave

- bez odgode poduzeti radnje potrebe za zaštitu prijavitelja, ukoliko isti učini vjerojatnim da jest ili bi mogao biti žrtva štetne radnje zbog prijave nepravilnosti.

**III. IMENOVANJE POVJERLJIVE OSOBE I ZAMJENIKA ZA ZAPRIMANJE PRIJAVA NEPRAVILNOSTI**

**Članak 6.**

Povjerljivu osobu za unutarnje prijavljivanje nepravilnosti ustanove imenuje na prijedlog najmanje 20 % radnika. Ukoliko 20 % radnika ne donese predmetu odluku, Ustanova će povjerljivu osobu imenovati samostalno.

Imenovana povjerljiva osoba može se opozvati odlukom 20 % radnika, a u kojem slučaju će ustanova razriješiti imenovanu povjerljivu osobu i imenovati novu u roku od mjesec dana od dana donošenja odluke o opozivu. Do donošenje odluke o imenovanju nove povjerljive osobe poslove povjerljive osobe obavlja njezin zamjenik, osim ako okolnosti upućuju na to da je potrebno privremeno imenovati treću osobu za povjerljivu osobu.

**Članak 7.**

Zamjenika povjerljive osobe stanove imenuje na prijedlog povjerljive osobe.

Ustanova imenuje povjerljivu osobu i zamjenika povjerljive osobe uz njihov prethodni pristanak.

**Članak 8.**

Povjerljiva osoba dužna je:

- prijavu o nepravilnosti proslijediti tijelima ovlaštenim na postupanje prema sadržaju prijave, ukoliko ista nije rješenja sa ustanovom

- obavijestiti Prijavitelja, na njegovu zahtjev, o tijeku i radnjama poduzetima u postupku i omogućiti mu uvid u spis u roku od 30 (trideset) dana od dana zaprimanja zahtjeva

- pisanim putem obavijestiti Prijavitelja o ishodu postupka odmah nakon njegova završetka

- pisanim putem izvijestiti nadležno tijelo za vanjsko prijavljivanje nepravilnosti o zaprimljenim prijavama u roku od 30 (trideset) dana od dana odlučivanja o prijavi

- čuvati identitet Prijavitelja i podatke zaprimljene u prijavi od neovlaštenog otkrivanja, odnosno objave drugim osobama.

**IV. ZAŠTITA PRIJAVITELJA NEPRAVILNOSTI I ČUVANJE PODATAKA ZAPRIMLJENIH U PRIJAVI NEPRAVILNOSTI**

**Članak 9.**

Postupak zaštite Prijavitelja započinje dostavljanjem prijave nepravilnosti i provodi se sukladno propisima koje primjenjuju pučku pravobranitelj te odredbama Zakona o zaštiti prijavitelja nepravilnosti (NN 17/19).

Ustanova će poduzeti sve nužne i potrebne mjere kako bi se zaštitio Prijavitelj od štetne radnje te će poduzeti nužne mjere zaustavljanja štetnih radnji i otklanjanja njihovih posljedica.

Identitet Prijavitelja, odnosno podaci na osnovi kojih se može otkriti njegov identitet te drugi podaci koji su navedeni u prijavi nepravilnosti zaštićeni su. Iznimno, a ukoliko Prijavitelj pristane na otkrivanje tih podataka ili ukoliko je u tijeku postupaka nužno otkriti identitet Prijavitelja, a u skladu s propisima s kojima se uređuje zaštita osobnih podataka nužno otkriti identitet Prijavitelja se može otkriti.

**Članak 10.**

Osoba kojoj Prijavitelj prijavi nepravilnosti i svaka druga osoba koja sudjeluje u postupku po prijavi nepravilnosti dužna je štititi podatke koje sazna u prijavi.

Povezana osoba ima pravo na zaštitu kao prijavitelj ukoliko učini vjerojatnim da je prema njoj počinjena štetna radnja zbog povezanosti s Prijaviteljem.

Ustanova čuva podatke zaprimljene u prijavi od neovlaštenog otkrivanja, osim ukoliko isto nije suprotno zakonu.

**V. PRIJELAZNE I ZAVRŠNE ODREDBE**

**Članak 11.**

Ovaj pravilnik stupa na snagu osmog dana nakon objave na oglasnoj ploči ustanove.

Predsjednik Školskog odbora:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ante Ivanac, dipl.ing.

Ovaj Pravilnik objavljen je dana 13.12.2019. g. i stupio je na snagu dana 21.12. 2019. godine.

Ravnatelj Škole:

\_\_\_\_\_\_\_\_\_\_\_\_\_\_\_\_\_\_\_\_

Tihomir Tomčić, dipl.ing.

KLASA: 003-05/19-01/01

URBROJ: 2198-1-62-02-19- 9

Zadar, 13.12.2019.g.